EkBass/fiwiki-20250220-pages-articles huggingface dataset:
Tintti Neuvostojen maassa

Tintti Neuvostojen maassa () on belgialaisen Hergén luoman Tintti- sarjakuvasarjan ensimmäinen albumi. Ensi kerran se nähtiin Le Vingtième Siècle -lehden nuorten liitteessä jatkokertomuksena, jonka ilmestyminen alkoi 10. tammikuuta 1929.http://www.kolumbus.fi/ranska/ranska/sarjakuvat/tintti-2.html Albumi on poliittinen satiiri Neuvostoliiton oloista, bolševismista ja neuvostopropagandan väittämästä tehokkaasta maatalous- ja teollisuustuotannosta. Tintti Neuvostojen maassa julkaistiin vuonna 1930 Belgiassa albumina. Vuonna 1936 Belgiassa julkaistiin siihen mennessä ilmestyneet Tintti-tarinat uudelleen albumeina, mutta tästä kirjasta Hergé ei halunnut uusintapainosta, koska piti piirrostyötä liian kehnona. Hän torjui myös toisen maailmansodan aikaan saksalaisen kustantamon pyynnön julkaista albumi Saksassa osana bolševismin vastaista propagandaa. Hergé ei myöskään sodan jälkeen tehnyt siitä väritettyä ja uudelleenpiirrettyä laitosta toisin kuin muista varhaisista Tintti-albumeista, mukaan lukien rasistiseksi väitetty Tintti Afrikassa, jonka ylilyöntejä pehmennettiin uudisversioissa. Tarina julkaistiin uudelleen 1973 osana Archives Hergé -kirjasarjaa ja albumina vasta 1981, alkuperäisen version näköispainoksena – mustavalkoisena ja yli 120 sivua pitkänä. Suomeksi tämä albumi julkaistiin vasta vuonna 1986. Albumi tuli Yhdysvalloissa public domainiin vuonna 2025. Euroopan unionissa albumin tekijänoikeudet vapautuvat vuonna 2054, kun Hergén kuolinvuodesta tulee kuluneeksi 70 vuotta. == Lähteet == == Aiheesta muualla == * Erkki Vettenniemi & Jukka Petäjä: Maailman tunnetuin lehtimies lähti Neuvostojen maahan 75 vuotta sitten. Helsingin Sanomat 10.1.2004. * Reijo Valta: Tintti Neuvostojen maassa. Pois työpöydältä 28.8.2007. Luokka:Tintin seikkailut -sarjakuva- albumit Luokka:Vuoden 1930 kirjat
Boeing E-4

Boeing E-4 Nightwatch, (), on Boeingin valmistama Yhdysvaltain ilmavoimien lentokone, joka on suunniteltu lentäväksi komentokeskukseksi maan korkeimmalle johdolle. Kansallisen hätätilan aikana tai muiden komentokeskuksien tuhouduttua koneen tehokkaan tiedonvälitystekniikan avulla voidaan lennon aikana välittää tietoja ja käskyjä maan sotilas- ja siviiliviranomaisille. Koneeseen on suunniteltu paikat presidentille, puolustusministerille ja eri aselajien komentajille. Koneita on valmistettu neljä kappaletta, joista yksi on aina valmiustilassa. Erilaisia tiedonvälitysjärjestelmiä koneessa on 13 kappaletta. Korkealaatuisen ja monipuolisen tiedonvälitystekniikan lisäksi kone on muun muassa suojattu sähkömagneettiselta pulssilta. Lisäksi koneessa on suojat ydin- ja lämpösäteilyä vastaan. Kone on kehitetty Boeing 747-200 -liikennelentokoneesta. Korkealla lentävä laajarunkoinen konemalli, jolla on pitkä toimintasäde, soveltui hyvin komentokeskuksen rungoksi, varsinkin kun malli soveltui myös ilmassa tapahtuvaan tankkaukseen. Miehistöön kuuluu vaihteleva määrä jäseniä, enimmillään 112 henkilöä. ==Lähteet== * == Aiheesta muualla == * Boeing: E-4 product page * Boeing: E-4 history page * GlobalSecurity.org: E-4 page * TheAviationZone.com: E-4 E-4
Gaboninmarakatti

Gaboninmarakatti eli kääpiömarakatti (uusi nimi on vahvistamaton ehdotus) eli talapoin (Miopithecus talapoin) on pienin marakattilaji. Sen ruumis on 32–45 cm pitkä, häntä 36–52 cm ja painoa on noin 1,5 kg.Animal Diversity Web ==Tuntomerkit== Kasvot vaikuttavat edestä leijonamaisilta voimakkaasti sisäänpainuneine poskineen ja nenästä ohimoille kulkevineen mustine raitoineen; nenässä on musta täplä.Suuri Eläinkirja. Wsoy 1998. ISBN 951-0-22848-6. ==Levinneisyys== Talapoinia tavataan Kongon demokraattisen tasavallan lounaisosissa ja Angolan pohjoisosissa. ==Lähteet== Luokka:Marakattiapinat Luokka:Uhanalaiset nisäkkäät
Adrian Newey

Adrian Newey (s. 26. joulukuuta 1958 Stratford-upon-Avon, Englanti, Iso- Britannia) on Formula 1 -sarjassa kilpailevan Red Bull Racing -tallin tekninen johtaja. Newey on työskennellyt Formula 1- ja IndyCar-sarjoissa menestyksellisesti kilpailuinsinöörinä, aerodynaamikkona ja teknisenä suunnittelijana sekä teknisenä johtajana. Hän suunnitteli muun muassa Williamsin ja McLarenin maailmanmestariautot. McLarenille tullessaan Newey muutti huomattavasti tallin toimintatapoja: Aikoinaan McLarenilla ajanut Mika Häkkinen totesi vuonna 2012 Monacossa ”Documentary about the F1 Legend” -nimisessä ohjelmassa antamassaan haastattelussa McLarenin autonkehittelystä, että sellainen autonosien kokeillaan tuota ja katsotaan tyyli loppui. Newey teki ensin virtauslaskelmat ja sitten myöhemmin tulokseksi saatu muutos laitettiin autoon; Häkkisen mukaan muutokset toimivat lähes aina. Nyttemmin Adrian Newey työskentelee Red Bull Racingille ja menestys on näyttänyt seuraavan hänen mukanaan kyseiseen talliin. Tästä osoituksena on Red Bull Racing:in valmistajien maailmanmestaruus Formula ykkösissä vuosina 2010, 2011, 2012, 2013, 2022 ja 2023. Vuonna 2024 kerrottiin että Newey lähtee Red Bullilta alkuvuodesta 2025. == Aikaisempi elämä == Newey syntyi Stratford- upon-Avonissa vuonna 1958. Hän opiskeli aerodynamiikkaa ja astronautiikkaa ja valmistui vuonna 1981 Southamptonin yliopistosta . Yliopiston jälkeen Newey liittyi Fittipaldi-F1-talliin. Myöhemmin hän lähti Johnny Cecotton insinööriksi Formula 2 -sarjaan. Neweyn ensimmäinen projekti oli March GTP -auto. Se menestyi, ja March voitti IMSA GTP -luokan kaksi kertaa. Vuonna 1983 Newey ryhtyi suunnittelemaan seuraavan vuoden autoa. Auto oli jälleen menestyksellinen. Sillä voitettiin seitsemän kilpailua ja himottu Indy 500. == Muuta == Adrian Neweyn poika Harrison Newey on kilpa-autoilija. Adrian Newey on kirjoittanut HarperCollins Publishers Ltd:n kustantaman 400-sivuisen omaelämäkertakirjan How to Build a Car: The Autobiography of the World’s Greatest Formula 1 Designer. == Lähteet == Luokka:Formula 1 -tallien työntekijät Luokka:Englantilaiset henkilöt Luokka:Vuonna 1958 syntyneet Luokka:Elävät henkilöt
Mustamangabi

Mustamangabi eli neekerimangabi (Lophocebus aterrimus) on afrikkalainen apinalaji. Sitä pidettiin aiemmin valkoposkimangabin (Lophocebus albigena) alalajina. == Tuntomerkit == Mustamangabin päässä on korkea, terävähuippuinen karvatupsu, ja korvat ovat osittain pitkän, harmaanruskean poskiparran peitossa. Turkki on väriltään musta. Uros on vain hieman naarasta suurempi, ja painaa noin 10 kg. == Ääntely == Mangabin huuto kuulostaa korkealta ulvonnalta. == Levinneisyys == Mustamangabia tavataan Kongojoen eteläpuolelta Kongon demokraattisen tasavallan keskiosista Angolan pohjoisosiin. == Elinympäristö == Mustamangabia tavataan Kongon vesistöalueen alankosademetsistä sekä galleriametsistä. Mustamangabi elää enimmäkseen sademetsien puissa, mutta pysyttelee oksiston alaosissa eikä mene puiden latvoihin. == Ravinto == Ravinto koostuu nuorista versoista, hedelmistä, lehdistä ja lisäksi myös vähäisissä määrin hyönteisistä ja linnunmunista.The Primata == Lähteet == Luokka:Marakattiapinat Luokka:Uhanalaiset nisäkkäät
Homogeeninen avaruus

Topologiassa avaruus X on homogeeninen avaruus, jos jokaista paria a,b\in X kohti on olemassa homeomorfismi f:X\to X, jolla f(a)=b. Esimerkiksi Hilbertin kuutio [0,1]^\mathbb{N} on homogeeninen avaruus. == Lähteet == Luokka:Topologia
Collections (Tommi Läntinen)

Collections on Tommi Läntisen kokoelma-albumi. Se julkaistiin vuonna 2007. Levy on osa Collections-kokoelmasarjaa. == Kappaleet == # # # # # # # # # # # # == Lähteet == Luokka:Vuoden 2007 kokoelma-albumit Luokka:Tommi Läntisen albumit
Robert Kastenmeier

Robert William Kastenmeier (24. tammikuuta 1924 Beaver Dam, Wisconsin – 20. maaliskuuta 2015 Arlington, Virginia) oli yhdysvaltalainen demokraattisen puolueen poliitikko. Hän oli Yhdysvaltain edustajainhuoneen pitkäaikainen jäsen Wisconsinista vuosina 1959–1991. Kastenmeier oli syntyperäinen wisconsinilainen ja koulutukseltaan lakimies. Hän lähti armeijaan helmikuussa 1943 ja palveli Filippiineillä. Hän tuli myöhemmin, kongressivuosinaan tunnetuksi Vietnamin sodan vastustajana. Kastenmeier sai vaimonsa Dorothy C. Chambersin kanssa kolme poikaa. Hän pyrki jälleen kongressiin vuonna 1990, mutta hävisi paikkansa republikaani Scott L. Klugille. ==Lähteet== Luokka:Yhdysvaltain edustajainhuoneen jäsenet Luokka:Yhdysvaltalaiset demokraattipoliitikot Luokka:Vuonna 1924 syntyneet Luokka:Vuonna 2015 kuolleet
Preeriakahlaaja

Preeriakahlaaja (Bartramia longicauda) on pohjoisamerikkalainen kahlaaja. Lajin nimesi Johann Matthäus Bechstein 1812. René-Primevère Lesson nimesi suvun William Bartramin kunniaksi 1831. == Koko ja ulkonäkö == Linnun pituus on 26–28 cm, siipien kärkiväli 64–68 cm ja paino 97–226 g, keskimäärin noin 160 g. Naaras on hieman kookkaampi. Sillä on pitkät keltaiset jalat, pieni pää sekä pitkä nokka ja pyrstö. Höyhenpuku on ruskean eri sävyjen kirjavoima ja maha on valkoinen. Sukupuolet ovat samanvärisiä. Preeriakahlaaja istuu usein näkyvällä paikalla aidantolpan nokassa, puhelinpylvään päässä tai puun latvassa. == Esiintyminen == Pesimäalueena ovat Pohjois-Amerikan keskiosat Luoteis-Alaskasta Kanadaan ja Coloradoon, Oklahomaan, Etelä-Illinoisiin ja Virginiaan. Pesimäalueen laajuus on noin 3,3 miljoonaa neliökilometriä. Maailman populaation koko on noin 350 000 yksilöä. Lajin kanta on nykyisin elinvoimainen, sillä se on osittain toipunut 1800-luvun lopun ja 1900-luvun alun kannanromahduksesta, joka johtui liikametsästyksestä. Se on muuttolintu, joka talvehtii Etelä-Amerikassa, pääasiassa Etelä-Brasiliassa, Uruguayssa, Paraguayssa ja Argentiinassa. Laji tavattiin ensimmäisen kerran Suomessa 1.11.2016 Satakunnan Nakkilassa Leistilänjärven peltoaukealla. Lajin tarkastaa vielä BirdLife Suomen rariteettikomitea. == Elinympäristö == Preeria, heinäpellot, laitumet, lentokentät ja muut lyhytkortiset avomaat. Esiintyy myös vuoristoissa yli kilometrin korkeudella. == Lisääntyminen == Pesä on maassa ja munia on 4. Molemmat puolisot osallistuvat haudontaan, joka kestää 22–27 päivää. Molemmat emot myös huolehtivat poikasista, jotka oppivat lentämään noin kuukauden ikäisinä. == Ravinto == Maassa elävät pienet selkärangattomat ja kasvien osat. == Lähteet == * Cramp, Stanley (päätoim.) 1985: Handbook of the Birds of Europe, the Middle East and North Africa. Vol. III. – Oxford University Press. Hong Kong. ISBN 0-19-857506-8 * Oiseaux === Viitteet === Luokka:Kurpat
Lilly Kajanus-Blenner

Lilly Kajanus-Blenner (11. elokuuta 1885 Helsinki – 5. kesäkuuta 1963 Helsinki) oli suomalainen harpputaiteilija. Opiskeltuaan ulkomailla hän suoritti harpunsoiton diplomin Pietarissa, minkä jälkeen hän oli kiinnitettynä sooloharpistiksi Jaltan, Bakun ja Pietarin sinfoniaorkestereissa ennen Venäjän vallankumousta. Lilly Kajanus-Blenner loi Suomessa uran Helsingin kaupunginorkesterin sooloharpistina ja harpunsoiton opettajana 1918–1950 Helsingin musiikkiopistossa, josta myöhemmin tuli Helsingin konservatorio. Hän opetti myös kotipaikkakuntansa Jokelan tiilitehtaan työntekijöiden tyttäriä, joista eräistä tuli ammattimuusikoita. Kajanus-Blennerille myönnettiin Pro Finlandia -mitali 1957. Kajanus-Blennerin puoliso oli tanskalaissyntyinen laivanvarustaja ja liikemies, Jokelan Tiilitehtaan omistaja Johannes Blenner. Lilly Kajanus-Blennerin isä oli Helsingin kaupunginorkesterin perustaja, kapellimestari, säveltäjä Robert Kajanus ja äiti Inez Johanna Paulina Bärlund. Hänen sisaruksiaan olivat harpputaiteilija Aino Kajanus-Mangström ja viulisti Kai Kajanus. ==Lähteet== * Jokelan Tiilitehdasperinne ry. *Turtola, Martti: Heijastuksia. Keski-Uusimaan vuosikymmenet. S. 42-44. Keski-Uusimaa Oy, 2000. ISBN 952-91-2136-9. == Aiheesta muualla == Luokka:Pro Finlandia -palkitut Luokka:Vuonna 1885 syntyneet Luokka:Vuonna 1963 kuolleet Luokka:Suomalaiset harpistit
Arthur Bremer

Arthur Herman Bremer (s. 21. elokuuta 1950) on yhdysvaltalainen rikollinen, joka ampui 15. toukokuuta 1972 George Wallacea, Alabaman kuvernööriä ja nelinkertaista presidenttiehdokasta, Marylandin Laurelissa aiheuttaen tälle pysyvän halvauksen. Bremer tuomittiin 4. elokuuta 1972 vankeuteen 63 vuodeksi, mutta rangaistusta lyhennettiin 28. syyskuuta valituksen seurauksena 53 vuoteen. Bremer kasvoi Milwaukeessa, Wisconsinissa. Hän oli koulussa lahjakas, mutta kouluvuosia varjostivat sosiaaliset ongelmat. Niistä huolimatta hän valmistui 28. tammikuuta 1969. Bremer joutui ensimmäistä kertaa pidätetyksi 18. marraskuuta 1971. Hän aloitti 1. maaliskuuta 1972 kuuluisan päiväkirjansa, jossa hän teki selväksi aikeensa murhata joko Wallace tai presidentti Richard Nixon. Hänen päiväkirjansa julkaistiin vuonna 1973 nimellä An Assassin’s Diary. Wallace ei ollut viimeisinä vuosinaan vammautumisestaan katkera Bremerille, vaan kirjoitti tälle elokuussa 1995 anteeksiantonsa. Bremer ei vastannut, ja Wallace kuoli 13. syyskuuta 1998. Bremer vapautettiin ehdonalaiseen marraskuussa 2007. ==Lähteet== Luokka:Yhdysvaltalaiset rikolliset Luokka:Henkirikoksia yrittäneet Luokka:Vuonna 1950 syntyneet Luokka:Elävät henkilöt
Cannon Beach

Cannon Beach on kaupunki Clatsopin piirikunnassa, Oregonin osavaltiossa, Yhdysvalloissa. Vuoden väestönlaskennassa kaupungin asukasluku oli 1 690. Pinta-alaltaan se on 4,07 neliökilometrin suuruinen, ja asukastiheys kaupungissa on 429,96 as./km². Kaupunki sijaitsee lähellä Portlandin suurkaupunkia, ja sen pääelinkeino on turismi. Sen nähtävyyksiin lukeutuu muun muassa 75-metrinen monoliitti Haystack Rock. ==Kuvia kaupungista== Tiedosto:Cow elk near haystack rock, Cannon Beach, OR.jpg|Vapiti Cannon Beachin lähellä. Tiedosto:Haystack Rock northwest face.jpg|Haystack Rock -monoliitti. Tiedosto:Hug Point (213642587).jpeg|Hug Point. == Lähteet == == Aiheesta muualla == * City of Cannon Beach Luokka:Oregonin kaupungit
Jelena Ruzina

Jelena Ivanovna Ruzina (, s. 3. huhtikuuta 1964) on venäläinen entinen pikajuoksija. Ruzina juoksi pääasiassa pitkässä viestissä ja 400 metrin juoksussa. Ruzinan suurin saavutus on olympiakulta 4x400 metrin viestistä 1992 joukkueella Ljudmila Zhigalova, Olga Nazarova, ja Olga Bryzgina. MM-kisoista 1993 hän voitti hopeaa viestistä, ja kultaa sisäratojen MM-kisoista 1995. ==Saavutukset== * Olympiakulta 4 × 400 metriltä 1992 * MM-hopea 4 × 400 metriltä 1993 * Sisäratojen MM-kulta 4 × 400 metriltä 1995 Luokka:Venäläiset pikajuoksijat Luokka:Venäläiset olympiamitalistit Luokka:Vuonna 1964 syntyneet Luokka:Elävät henkilöt
Depoe Bay

Depoe Bay on kaupunki Lincolnin piirikunnassa, Oregonin osavaltiossa, Yhdysvalloissa. Vuoden väestölaskennassa kaupungin asukasluku oli 1 398. Pinta-alaltaan se on 4,7 neliökilometrin suuruinen, ja asukastiheys kaupungissa on 251,8 asukasta neliökilometrillä. Depoe Bay sai kaupunginoikeudet vuonna 1976. ==Kuvia kaupungista== Tiedosto:Depoe Bay Bridge seaside - Oregon.jpg|Depoe Bay Bridge -silta. Tiedosto:Depoe Bay Whale Watching Center.jpg|Valaiden katselukeskus. Tiedosto:Depoe Bay (28059952581).jpg|Paikallinen venesatama. ==Lähteet== == Aiheesta muualla == * City of Depoe Bay Luokka:Oregonin kaupungit
Garibaldi (Oregon)

Garibaldi on kaupunki Tillamookin piirikunnassa, Oregonin osavaltiossa, Yhdysvalloissa. Vuoden väestölaskennassa kaupungin asukasluku oli 799. Sen pinta-ala on noin 3,54 neliökilometriä, josta vesialaa on 0,99 neliökilometriä. Asukastiheys kaupungissa on 320,17 as./km². Kaupunki sijaitsee U.S. Highway 101:n varrella. Sen nähtävyyksiin lukeutuu muun muassa Garibaldi Museum, joka esittelee kaupungin merenkulkuhistoriaa. ==Lähteet== ==Aiheesta muualla== Kaupungin kotisivut Luokka:Oregonin kaupungit
Hopeaori

Hopeaori, myös Hopeaharja, Viitattu 19.10.2007. (The Silver Brumby) on 1993 vuonna ensi-iltansa saanut australialainen draamaelokuva, jonka on ohjannut John Tatoulis. Elokuva pohjautuu Elyne Mitchellin samannimiseen lastenkirjasarjaan ”The Silver Brumby”. Elokuva kertoo nuoresta brumby-orista nimeltä Thowra. Hopeaorin pääosissa ovat Caroline Goodall ja Russell Crowe. == Näyttelijät == Lähde: == Lähteet == Luokka:Vuoden 1993 australialaiset elokuvat Luokka:Australialaiset draamaelokuvat Luokka:Elokuvat hevosista
Newport (täsmennyssivu)

Newport on yleinen englanninkielinen nimi. == Australia == * Newport, Sydneyn esikaupunkialue Uuden Etelä-Walesin osavaltiossa * Newport, Melbournen esikaupunkialue Victorian osavaltiossa == Irlanti == * Newport, Mayon kreivikunta * Newport, Tipperaryn kreivikunta == Yhdistynyt kuningaskunta == * Newport, Cornwall * Newport, East Riding of Yorkshire * Newport, Essex * Newport, Gloucestershire * Newport, Pembrokeshire * Newport, Shropshire * Newport, Wales * Newport, Isle of Wight * Newport Pagnell * Newport-on-Tay == Yhdysvallat == * Newport, Arkansas * Newport, Delaware * Newport, Florida * Newport, Indiana * Newport, Kentucky * Newport, Maine * Newport, Michigan * Newport, Minnesota * Newport, Nebraska * Newport, New Hampshire * Newport, New Jersey * Newport, New York * Newport, Pohjois-Carolina * Newport, Oregon * Newport, Pennsylvania * Newport, Rhode Island * Newport, Etelä-Carolina * Newport, Tennessee * Newport, Vermont (city) * Newport, Vermont (town) * Newport, Virginia * Newport, Washington * Newport, Wisconsin * Newport Beach, Kalifornia * Newport Coast, Kalifornia * Newport News, Virginia == Muuta == * Newport (savuke) ;Britannian kuninkaallinen laivasto * HMS Newport (1694), 24-tykkinen kuudennen luokan alus * HMS Newport (1698), 24-tykkinen kuudennen luokan alus * HMS Newport (1867), Philomel-luokan tykkivene * HMS Newport (G54), Town-luokan hävittäjä ;Yhdysvaltain laivasto * USS Newport (PG-12), tykkivene * USS Newport (PF-27), Tacoma-luokan fregatti * Newport-luokka, kahdenkymmenen aluksen maihinnousualusluokka * USS Newport (LST-1179), Newport-luokan maihinnousualus
Mustaluoma

Mustaluoma (myös Kovasluoma tai Kovaasluoma) on Kurikan kaupungin entisen Jalasjärven kunnan lounaisosassa Mäntykankaalla sekä Parkanon ja Karvian pohjoisosissa virtaava luoma. Mustaluoma saa alkunsa Mustajärvestä, Karvian ja Parkanon rajalta, ja se laskee Mustalampeen. Luoma kuuluu Kyrönjoen vesistöalueeseen. Mustaluoma on arvokas pienvesi, sillä siellä elää rapu- ja purotaimenkanta. Luoman ympäristöstä löytyy kovasinkiveä eli fylliittiä. == Luoman perkaus == Vuosina 1930–1931 Mustaluomaa perattiin hätäaputyönä, sillä noihin aikoihin Suomessa oli pulaa ruoasta ja työstä. Perkaustyöt aloitettiin Rumastakoskesta, josta räjäytettiin kiviä. Samalla koskessa olleen vanhan myllyrakennuksen peruskivet poistettiin. Paikoitellen Mustaluoma kaivettiin kulkemaan kokonaan uutta uomaa pitkin, koska Mustaluoma oli erittäin mutkikas. Mustaluoman perkauksen johdosta Mustalammen pinta laski yli metrillä. Mustaluoman varsien alavat maat voitiin nyt ottaa viljelyskäyttöön, sillä ne eivät enää jääneet kesiksi veden alle. Perkaustöitä valvoi ja työmiehille palkan maksoi laihialainen rakennusmestari Veikkola. Työnjohtajana toimi Jalasjärveltä kotoisin ollut Peurala.Nevala, Aino et. al 2003, s. 31 == Myllyt ja saha == Noin vuonna 1860 Mustaluomaan perustettiin mylly. Paikkaa, johon mylly valmistui, alettiin kutsua Myllykoskeksi. Vuodesta 1903 lähtien koskea alettiin kutsua Harjun koskeksi ja myllyä Harjun Sampan myllyksi, sillä Samuel Valentin Harju osti myllyn. Vasta vuonna 1917 myllyyn haettiin perustamislupa. Myllyn toiminta lopetettiin vuosien 1955 ja 1974 välisenä aikana.Nevala, Aino et. al 2003, ss. 35–36 Vuonna 1917 Vaasan lääninhallitus antoi luvan rakentaa mylly Mustaluoman Kovaaskoskeen. Myöhemmin myllyn yhteyteen valmistui myös saha.Nevala, Aino et. al 2003, ss. 37–38 Myös Mustaluoman Rumassakoskessa oli 1890– ja 1900-lukujen aikana mylly.Nevala, Aino et. al 2003, s. 41 == Lähteet == * === Viitteet === Luokka:Kurikan joet Luokka:Parkanon luonto Luokka:Karvian luonto Luokka:Kyrönjoen vesistö
Survo

Survo voi tarkoittaa seuraavia: * Survo, tietojenkäsittelyjärjestelmä * Survo- ristikko, matemaattinen peli * Survo, sukunimenä: ** Arvo Survo (s. 1954), inkerinsuomalainen pappi, runoilija, kirjailija, muusikko ja kansanperinteen kerääjä
Patakakkonen

Patakakkonen oli suomalainen Yleisradion tuottama ruoka-aiheinen televisio- ohjelma, jota tehtiin 1970-luvun alusta 1990-luvun puoliväliin. Alkuaikoina ohjelmaa esitettiin nimillä Maukasta mutkattomasti, Asia on pihvi ja Kesäkeittiö, kunnes Patakakkonen-nimi tuli käyttöön vuonna 1977. Ohjelmaa esitettiin ensin mustavalkoisena, myöhemmin värillisenä. Ohjelman kokkeina olivat alusta lähtien Jaakko Kolmonen ja Veijo Vanamo. Vanamon siirtyessä kaupallisiin tehtäviin hänen tilalleen tuli Sirkka Gustafsson. Ohjelman tavoite oli tehdä maukasta ja terveellistä ruokaa välttäen rasvaa, sokeria ja alkoholia. Patakakkosen tunnusmusiikkina oli Roger Whittakerin viheltämä ”Finnish Whistler”. Ohjelman pohjalta julkaistiin myös useita keittokirjoja. ==Lähteet== ==Aiheesta muualla== * Yle Areena: Patakakkonen * Yle Areena: Asia on pihvi Luokka:1970-luvun televisiosarjat Luokka:1980-luvun suomalaiset televisiosarjat Luokka:1990-luvun suomalaiset televisiosarjat Luokka:Ruokaohjelmat Luokka:Yle TV2:n televisio-ohjelmat
Kiviniemen koulu

Kiviniemen koulu on Kellon Kiviniemessä Oulussa sijaitseva peruskoulu. Koululle valmistui uusi koulurakennus vuonna 2012. Vuoden 2013 kuntaliitokseen asti koulun sijantikunta oli Haukipudas. Tuolloin myös luokka-asteiden määrä nostettiin kuuteen, kun aiemmin koulussa oli annettu perusopetusta vain luokka-asteilla 1–3. Koulun rehtorina toimii Laura Ritala. == Lähteet == ==Aiheesta muualla== * Koulun kotisivut Luokka:Oulun peruskoulut Luokka:Kello (kaupunginosa)
Newport (Oregon)

Newport on kaupunki Lincolnin piirikunnassa, Oregonin osavaltiossa, Yhdysvalloissa. Se on perustettu vuonna 1882. Vuoden 2000 väestönlaskennassa kaupungin asukasluku oli 9 532\. Sen pinta-ala on 27 neliökilometriä, josta 23 neliökilometriä on maata ja 4 neliökilometriä vettä. Asukastiheys kaupungissa on 415,5 as./km². Newport on Lincolnin piirikunnan keskuskaupunki. Sen nähtävyyksiin lukeutuu muun muassa Oregon Coast Aquarium, Nye Beach ja Yaquina Head Lighthouse. == Aiheesta muualla == * City of Newport Luokka:Oregonin kaupungit
Port Orford

Port Orford on kaupunki Curryn piirikunnassa, Oregonin osavaltiossa, Yhdysvalloissa. Vuoden 2000 väestönlaskennassa kaupungin asukasluku oli 1 153\. Sen pinta-ala on 4,2 neliökilometriä, josta 4,1 neliökilometriä on maata ja 0,1 neliökilometriä vettä. Asukastiheys kaupungissa on 278,2 as./km². Kaupunki perustettiin virallisesti vuonna 1935. == Aiheesta muualla == * City of Port Orford Luokka:Oregonin kaupungit
Taejo

Taejo (47–165) oli Goguryeon kuudes monarkki. Hän hallitsi 93 vuoden ajan (53–146), joka tekee hänestä maailmanhistorian toiseksi pisimpään hallinneen tunnetun kuninkaan faarao Pepi II:n jälkeen. Sekä kronikat Samguk Sagi että Samguk Yusa ilmoittavat Taejon iäksi tämän kuollessa 119 vuotta. Luokka:Kuninkaalliset Luokka:Vuonna 47 syntyneet Luokka:Vuonna 165 kuolleet
Seaside (Oregon)

Seaside on Tyyneen valtameren rannalla sijaitseva kaupunki Clatsopin piirikunnassa, Oregonin osavaltiossa, Yhdysvalloissa. Se on perustettu vuonna 1899. Vuoden 2000 väestönlaskennassa kaupungin asukasluku oli 5 900\. Sen pinta-ala on 10,4 neliökilometriä, josta 10 neliökilometriä on maata ja 0,4 neliökilometriä vettä. Asukastiheys kaupungissa on 590,2 as./km². Kaupungin nimi on peräisin 1870-luvulla rakennetusta lomakeskuksesta. Seasidesta on kotoisin amerikansuomalainen kirjailija Karl Marlantes, joka julkaisi vuonna 2019 suomalaissiirtolaisista kertovan romaanin Deep River. ==Kuvia kaupungista== Tiedosto:Seaside, Oregon city hall.jpg|Kaupungintalo. Tiedosto:April 17 2005 Seaside Oregon United States.JPG|Tyynimeri huuhtoo Seasiden rantoja. Tiedosto:GilbertHouse.JPG|Gilbertin talo. == Lähteet == == Aiheesta muualla == * City of Seaside Luokka:Oregonin kaupungit
Seaside

Seaside voi tarkoittaa ainakin seuraavia paikkakuntia: * Seaside, Florida, Yhdysvallat * Seaside, Kalifornia, Yhdysvallat * Seaside, Oregon, Yhdysvallat
Venceslau Brás

Venceslau Brás Pereira Gomes (26. helmikuuta 1868 – 15. toukokuuta 1966) oli brasilialainen Partido Republicano Mineiro -puolueen poliitikko, joka toimi maansa presidenttinä 1914–1918. Brás syntyi São Caetano da Vargem Grandessa (nyk. Brásopolis) Minas Geraisissa. Hän opiskeli juristiksi São Paulossa ja toimi sitten asianajajana Jacuíssa ja Monte Santossa, missä hän oli myös pormestarina 1890–1891. Hän toimi Minas Geraisin osavaltion politiikassa vuodesta 1892 alkaen ja vuonna 1909 hänet nimettiin kuvernööriksi, ja jo seuraavana vuonna hänestä tuli Brasilian varapresidentti. Vuonna 1914 Brás valittiin nelivuotiskaudelle presidentiksi ja hän astui virkaansa 15. marraskuuta. Brásin presidenttikaudelle osui ensimmäinen maailmansota, jonka vaikutukset Brasiliaan olivat paljolti välilliset. Saksalaisten upotettua brasilialaisen laivan nimeltä Macau Brás allekirjoitti kuitenkin lokakuussa 1917 sodanjulistuksen Saksalle. Presidenttikautensa jälkeen Brás jatkoi politiikan ja yritystoiminnan parissa. Hän kuoli Itajubássa 98-vuotiaana vuonna 1966. == Lähteet == == Aiheesta muualla == Luokka:Brasilian presidentit Luokka:Brasilian varapresidentit‎ Luokka:Vuonna 1868 syntyneet Luokka:Vuonna 1966 kuolleet
José Sarney

José Ribamar Ferreira de Araújo Costa, vuodesta 1965 José Sarney de Araújo Costa (s. 24. huhtikuuta 1930) on brasilialainen kirjailija ja Demokraattisen liikkeen puolueen poliitikko. Hän toimi Brasilian presidenttinä vuosina 1985–1990. Sarney syntyi Maranhãon osavaltiossa ja toimi sen kuvernöörinä vuosina 1966–1971. Hän ei lopettanut poliittista uraansa presidenttikautensa jälkeen, vaan jatkoi senaattorina ja on toiminut useita jaksoja senaatin puheenjohtajana. Sarney on menestynyt myös romaaneillaan ja runoteoksillaan. Hän on Brasilian kirjallisuuden akatemian pitkäaikainen jäsen. == Teokset == * A pesca do curral (1953) * A canção inicial (1954) * Norte das águas (1969) * Marimbondos de fogo (1978) * Partidos políticos (1979) * Dez contos escolhidos (1985) * Brejal dos Guajas e outras histórias (1985) * O mundão das águas (1995) * O dono do mar (1995) * Saraminda (2000) * Saudades mortas (2002) * Crônicas do Brasil contemporâneo (2004) * Tempo de pacotilha (2004) * A duquesa vale uma missa (2007) == Lähteet == == Aiheesta muualla == Luokka:Brasilian presidentit Luokka:Brasilian varapresidentit‎ Luokka:Brasilialaiset kirjailijat Luokka:Portugalinkieliset kirjailijat Luokka:Vuonna 1930 syntyneet Luokka:Elävät henkilöt
David B. Henderson

David Bremner Henderson (14. maaliskuuta 1840 Old Deer, Skotlanti – 25. helmikuuta 1906 Dubuque, Iowa) oli yhdysvaltalainen republikaanipuoluetta edustanut poliitikko. Hän edusti Iowan osavaltiota Yhdysvaltain edustajainhuoneessa 1883–1903 ja toimi edustajainhuoneen puhemiehenä 1899–1903. Henderson syntyi Skotlannissa, mutta muutti vanhempiensa kanssa Yhdysvaltoihin vuonna 1846. Henderson palveli Pohjoisvaltioiden armeijassa Yhdysvaltain sisällissodassa ja haavoittui kaksi kertaa vakavasti. Henderson liittyi armeijaan sotamiehenä syyskuussa 1861, mutta myöhemmin hänet valittiin komppaniansa yliluutnantiksi (first lieutenant). Henderson sotilaspalvelus loppui ensimmäisen kerran hänen menetettyään taistelussa jalkansa. Tämän jälkeen Henderson toimi toukokuusta 1863 kesäkuuhun 1864 saakka rekrytointitehtävissä Iowassa, minkä jälkeen hän palasi armeijaan everstinä. == Lähteet == ==Aiheesta muualla== *Henkilöartikkeli Hendersonista kongressin sivuilla Luokka:Yhdysvaltain edustajainhuoneen puhemiehet Luokka:Yhdysvaltalaiset republikaanipoliitikot Luokka:Vammaiset poliitikot Luokka:Vuonna 1840 syntyneet Luokka:Vuonna 1906 kuolleet
Protesilaos

Protesilaos ( 'sotajoukon ensimmäinen') oli kreikkalaisessa mytologiassa Ifikloksen poika ja fylakealaisten hallitsija. Hänet tunnettiin eläessään Iolaoksena, mutta häntä alettiin kutsua Protesilaokseksi, koska hän oli ensimmäinen, joka kaatui Troijassa. Protesilaos oli Helenan kosijoiden joukossa. Kuten kaikki muutkin sulhasehdokkaat, myös hän vannoi valan, jossa lupasi puolustaa valittua puolisoa kaikkia muita vastaan.Apollodoros, Bibliotheke ('Kirjasto') 3.10.8 (engl. käännös).Hesiodos, Gynaikon katalogos ('Naisten luettelo') fragm. 68(engl. käännös).Hyginus, Fabulae xxci (engl. käännös). Kun Paris myöhemmin sieppasi Helenan, Protesilaos joutui mukaan Troijan sotaan taistelemaan Menelaokselle annetun lupauksen mukaisesti; mukanaan hän toi 40 alustaApollodoros, Bibliotheke ('Kirjasto') Epitomi.3.14 (engl. käännös)., ja hän nousi ensimmäisenä Troijan rannikolla maihin. Oraakkeli oli ennustanut, että ensimmäinen kreikkalainen, joka kävelisi maalla rantautumisen jälkeen, myös kaatuisi ensimmäisenä kreikkalaisena.Ovidius, Heroides iii.93-102 (engl. käännös). Niin Protesilaoksen tapettua neljä miestä hän sai itse Hektorin kädestä surmansa.Hyginus, Fabulae ciii (engl. käännös).Hyginus, Fabulae cxiv (engl. käännös). Toisen version mukaan hänet surmasi Kyknos.Quintus Smyrnaeus, Troijan tuho 4.523–531 (engl. käännös).. Protesilaoksen kuoltua hänen veljensä Podarkes otti sodassa hänen paikkansa. Jumalat säälivät Protesilaoksen vaimoa Laodameiaa, ja Hermes toi Protesilaoksen tämän luokse Haadeesta. Kolmen tunnin kuluttua Protesilaos kuitenkin vietiin takaisin kuolleiden valtakuntaan, eikä Laodameia voinut kestää miehensä menettämistä toistamiseen. Yhden version mukaan hän pisti itsensä kuoliaaksi;Apollodoros, Bibliotheke ('Kirjasto') Epitomi.3.30 (engl. käännös)n toisen mukaan hän valmisti miehensä mukaan vahapatsaan ja pyhitti itsensä sille. Tällöin kuitenkin hänen isänsä Akastos, jonka palvelija oli hälyttänyt paikalle, päätti lopettaa tämän ja poltatti patsaan ja sille annetut uhrilahjat roviolla. Laodameia heittäytyi suruissaan samaan rovioon ja kuoli.Hyginus, Fabulae civ (engl. käännös). == Lähteet == Luokka:Kreikkalainen mytologia
Itamar Franco

Itamar Augusto Cautiero Franco (28. kesäkuuta 1930 – 2. heinäkuuta 2011) oli brasilialainen poliitikko, joka toimi maansa presidenttinä vuosina 1992–1995. Hän syntyi vesillä, laivamatkalla Salvadorista Bahian. Francon kotikaupunki on Juiz de Fora Minas Geraisin osavaltiossa. Hän toimi sen pormestarina vuosina 1967–1971 ja 1973–1974. Ennen presidenttikauttaan hän oli toiminut vuodesta 1990 Brasilian varapresidenttinä. Franco toimi presidenttikauden jälkeisellä urallaan Minas Geraisin kuvernöörinä vuosina 1999–2003. Hän oli Brasilian suurlähettiläänä Italiaan vuoteen 2005. Franco edusti uransa aikana kuutta eri puoluetta, joista viimeiseksi Sosialistista kansanpuoluetta. Hän kuoli leukemiaan 81-vuotiaana heinäkuussa 2011. == Lähteet == == Aiheesta muualla == Luokka:Brasilian presidentit Luokka:Brasilian varapresidentit‎ Luokka:Vuonna 1930 syntyneet Luokka:Vuonna 2011 kuolleet
Nuoren Wertherin kärsimykset

Nuoren Wertherin kärsimykset () on Johann Wolfgang von Goethen kirjoittama kirjeromaani vuodelta 1774, jonka hän kirjoitti neljässä viikossa. Löyhästi omaelämäkerrallisesta romaanista kehkeytyi saksalaisen kirjallisuuden Sturm und Drang -suuntauksen tärkeimpiä teoksia. Sillä oli myös vaikutusta myöhempään romantiikan kirjallisuuteen. Julkaisun jälkeen romaanin väitettiin aiheuttaneen itsemurha-aallon onnettomasti rakastuneiden, kiihkoromanttisten nuorten miesten joukossa, jotka näkivät Wertherissä hengenheimolaisen. Itsemurha-aallosta ei kuitenkaan ole selviä todisteita.Paperno, Irina: Suicide as a Cultural Institution in Dostoevsky's Russia, s. 13. Cornell University Press, 1997. Romaanin ansiosta Goethesta tuli yksi ensimmäisistä kirjallisuuden tähdistä jo elinaikanaan. Vanhemmalla iällä hän kuitenkin koki julkisuuden kiusalliseksi. Hän oli myös pahoillaan nuoruudenrakkautensa kohteeseen Charlotte Buffiin kohdistuneesta julkisuudesta, joka oli teoksen seurausta. == Juoni == Romaani koostuu päähenkilö Wertherin kirjoittamista kirjeistä. Werther on herkkä ja intohimoinen nuori taiteilija. Kirjeissään Werther kuvaa intiimisti elämäänsä Wahlheimin kylässä. Tavatessaan nuoren Lotten Werther rakastuu häneen välittömästi, mutta Lotte on lupautunut toiselle miehelle, Albertille, ja meneekin tämän kanssa naimisiin. Vaikka Werther koettaa välillä paeta Weimariin, jokainen päivä on kiduttava muistutus siitä, ettei Lotte tulisi koskaan vastaamaan hänen rakkauteensa. Epäonnisen rakkauden vuoksi Werther lopulta ampuu itsensä yöllä kello 12. == Katso myös == * Werther, ooppera == Lähteet == == Aiheesta muualla == * Nuoren Wertherin kärsimykset kokotekstinä. * Die Leiden des jungen Werthers 1. osa Gutenberg- projektissa. * Die Leiden des jungen Werthers 2. osa Gutenberg-projektissa. * Nuoren Wertherin kärsimykset ilmaisena äänikirjana Librivoxissa. * Nuoren Wertherin kärsimykset. Jyväskylän yliopisto 15.4.2008. * Soikkeli, Markku: Kesäklassikko: Kauhean rakkauden kauneudesta. Kiiltomato.net 30.7.2001. Luokka:Saksalaiset romaanit Luokka:1770-luvun kirjat Luokka:Johann Wolfgang von Goethe
Nervit

Nervit () olivat gallialainen heimo, joka eli Gallian pohjoisosissa Belgicassa 100-luvulla eaa. Nervit kapinoivat Julius Caesaria vastaan vuonna 57 eaa., mutta kapina kukistettiin. Strabonin ja Tacituksen mukaan nervit polveutuivat germaanisista heimoista. == Lähteet == Luokka:Kelttiläiset kansat Luokka:Muinaiset kansat Luokka:Rooman viholliset ja liittolaiset
Laodameia (Akastoksen tytär)

Laodameia () oli kreikkalaisessa mytologiassa Akastoksen tytär ja Protesilaoksen puoliso. Protesilaoksen kuoltua Troijan sodassa ensimmäisenä kreikkalaisena, Laodameia murtui suruunsa. Jumalien tuli häntä sääli, ja Hermes toi Protesilaoksen tämän luokse Haadeesta. Kolmen tunnin kuluttua Protesilaos kuitenkin palautettiin takaisin kuolleiden valtakuntaan, eikä Laodameia voinut kestää miehensä menettämistä uudemman kerran. Yhden version mukaan hän pisti itsensä kuoliaaksi;Apollodoros, Bibliotheke ('Kirjasto') Epitomi.3.30 (engl. käännös). toisen mukaan hän valmisti miehensä vahapatsaan ja pyhitti itsensä sille. Tällöin kuitenkin hänen isänsä Akastos, jonka palvelija oli hälyttänyt paikalle, päätti lopettaa tämän ja poltatti patsaan ja tyttärensä sille uhraamat lahjat roviolla. Suruissaan Laodameia heittäytyi samaan rovioon ja kuoli itsekin.Hyginus, Fabulae civ (engl. käännös). == Lähteet == Luokka:Kreikkalainen mytologia
Carl Hayden

Carl Trumbull Hayden (2. lokakuuta 1877 – 25. tammikuuta 1972) oli yhdysvaltalainen demokraattisen puolueen poliitikko. Hayden syntyi Arizonassa. Hän loi erittäin pitkän uran kongressissa: hän edusti osavaltiotaan vuosina 1912–1927 Yhdysvaltain edustajainhuoneessa ja vuosina 1927–1969 senaatissa. Hayden ilmoitti aikeestaan vetäytyä kongressista 6. toukokuuta 1968 ja kuoli 94-vuotiaana vajaat neljä vuotta myöhemmin. == Lähteet == == Aiheesta muualla == Luokka:Yhdysvaltain edustajainhuoneen jäsenet Luokka:Yhdysvaltain senaatin jäsenet Luokka:Yhdysvaltalaiset demokraattipoliitikot Luokka:Vuonna 1877 syntyneet Luokka:Vuonna 1972 kuolleet
Abraham Baldwin

Abraham Baldwin (22. marraskuuta 1754 North Guilford, Connecticut – 4. maaliskuuta 1807 Washington, DC) oli yhdysvaltalainen poliitikko, pappi ja lakimies. Baldwin edusti osavaltiotaan Georgiaa ensin siirtokuntien kongressissa (1785, 1787 ja 1788) ja sitten Yhdysvaltain kongressissa kaikkiaan kahdeksantoista vuoden ajan, ensin edustajainhuoneessa vuosina 1789–1799 ja sitten senaatissa vuodesta 1799 aina kuolemaansa 1807 saakka. Politiikan lisäksi hän toimi myös Georgian yliopiston ensimmäisenä johtajana vuosina 1786–1801. Baldwin, senaatin pro tempore -puheenjohtaja (1801–1802), kuoli kesken uransa senaatissa 52-vuotiaana. Hänet on haudattu Washingtonin Rock Creek Cemeteryyn, ja hänen mukaansa on nimetty piirikunnat Alabamassa ja Georgiassa. == Lähteet == Luokka:Yhdysvaltain edustajainhuoneen jäsenet Luokka:Yhdysvaltain senaatin jäsenet Luokka:Yhdysvaltalaiset juristit Luokka:Yhdysvaltalaiset papit Luokka:Vuonna 1754 syntyneet Luokka:Vuonna 1807 kuolleet
Laodameia (Bellerofonin tytär)

Laodameia () oli kreikkalaisessa mytologiassa Bellerofonin tytär. Homeroksen mukaan hän synnytti Zeukselle pojan nimeltä SarpedonApollodoros, Bibliotheke ('Kirjasto') 3.1.1 (engl. käännös)Homeros, Ilias 6.191–211 (engl. käännös)Nonnos, Dionysiaka 7.110–128 (engl. käännös). == Lähteet == Luokka:Kreikkalainen mytologia
John Dingell

John David Dingell Jr. (8. heinäkuuta 1926 Colorado Springs, Colorado, Yhdysvallat – 7. helmikuuta 2019Political giant John Dingell dies at 92) oli yhdysvaltalainen demokraattisen puolueen poliitikko. Hän istui Yhdysvaltain edustajainhuoneessa Michiganista vuodesta 1955 vuoteen 2015. Dingellistä tuli Yhdysvaltain kongressin historian pitkäaikaisin jäsen kesäkuussa 2013 ylittäessään aiemman, Robert Byrdin nimissä olleen ennätyksen. Dingell valmistui juristiksi vuonna 1952 Georgetownin yliopistosta Washington DC:ssä. Hänen isänsä John Dingell Sr. istui edustajainhuoneen jäsenenä vuosina 1933–1955. == Lähteet == Luokka:Yhdysvaltain edustajainhuoneen jäsenet Luokka:Yhdysvaltalaiset demokraattipoliitikot Luokka:Yhdysvaltalaiset juristit Luokka:Vuonna 1926 syntyneet Luokka:Vuonna 2019 kuolleet
Pauli Pylkkö

Pauli Pylkkö on suomalainen filosofi. Hän on toiminut professorina ja tutkijana Yhdysvalloissa sekä Suomessa. Hän oli Jaakko Hintikan oppilas. Pylkön käsittelemiin aiheisiin kuuluvat logiikka, semiotiikka, kielifilosofia ja kognitiotiede. == Julkaisut == * "Tonal harmony as a formal system", Teoksessa: Essays on the philosophy of music. Toim. Rantala, Rowell, Tarasti. Acta Philosophica Fennica, v. 43. 1985 * Logic, Formal Languages, and Formal Language Identification: Some Logical Properties of the Languages in the Chomsky Hierarchy, and an Interrogative Model of Formal Language Identification. Florida state University. 1988 * Kognitiotieteen filosofinen kritiikki. Helsingin yliopiston teoreettisen filosofian laitos. 1995. * Nazism as preconceptual experience, toim. Kirchberg a. Wechsel : The Austrian Ludwig Wittgenstein Society, 1996. * "On surprise". Semiotica, vol 112. de Gruyter: 1996 * The Aconceptual Mind: Heideggerian themes in holistic naturalism, John Benjamins, 1998 * Richard Wagner ajattelijana - antimodernisti, luonnonmystikko, gnostikko, 2005 * ”Wolfgang Pauli and Martin Heidegger on the Limits of Scientific Rationality”. Teoksessa Ketvel, Urho et al. (toim.) (1996), Vastakohtien todellisuus: Juhlakirja professori K. V. Laurikaisen 80-vuotispäivänä. Yliopistopaino, Helsinki. * ”Onko nykyinen tiede välttämättä onto-teo-loogista Heideggerin tarkoittamassa mielessä?” Ajatus 51, 187–211. * ”Suomen kieli on vetäytymässä ja jättämässä meidät rauhaan toisiltamme”. Niin & näin 1/1998, s. 44–49. * ”Schelling ja panteismikiista”. Teoksessa: Friedrich Wilhelm Joseph Schelling, 2004 [1809]. Filosofisia tutkimuksia ihmisen vapauden olemuksesta ja muista aiheeseen liittyvistä kysymyksistä. Käännös ja selitykset Saul Boman. Kiel: Uuni Verlag, 141–230. * "Lemuurien yö - Ernst Jünger ja kansallissosialismi" Teoksessa: Ernst Jünger, 2006 Marmorijyrkänteillä Kustavi: Uuni Ay 155-198. * ”Merkillisyys ja herrastelu – käännös fennomanian umpikujassa”. Niin & näin 1/2006, 7–15. * Luopumisen dialektiikka. Taivassalo : Uuni, cop. 2009. * "Mikä vasemmistoa todella vaivaa - Tommi Uschanovin pamfletin Mikä vasemmistoa vaivaa? tarkastelua". 2010 * "Onko viisas toiminta aina hyveellistä? - Arto Tukiaisen kirjaluonnoksen Kirjanen filosofisesta elämäntavasta (www.artotukiainen.net) tarkastelua". 2010 * "Fyysikkoviikari filosofian ihmemaassa eli olisiko tiedeuskovaisuutta hoidettava lääkkeillä ja kirurgialla?. 2012 * "Hegel’s logic and Frege’s Star paradox" . Cosmos and History: The Journal of Natural and Social Philosophy, Vol 15, No 1 (2019) * "Ambiguity and contradiction ‒ the outlines of Jung’s dialectics", The Journal of Analytical Psychology, Volume 64, Issue 5 (2019) * "Measurements as Sentences: Outlines of a Dialectic-Idealist Interpretation of Quantum Theory". Mind and Matter, Volume 20, Issue 2, 2022. * "Jung’s Psychoid Monism" J Anal Psychol, 68: 515–533, (2023). * "Premodern handcraft skills foster a language which opens an experiential pathway to local nature". Acta Borealia, 41(1), 60–64, (2024). Luokka:Suomalaiset filosofit Luokka:Syntymävuosi puuttuu Luokka:Elävät henkilöt
Zooksantellit

Zooksantellit () on panssarilevien ryhmä, jonka jäsenet elävät endosymbioosissa korallieläinten kanssa. Aiemmin zooksantellien ajateltiin kaikkien kuuluvan samaan lajiin tai edes samaan sukuun Symbiodinium, mutta nyttemmin niitä on löytynyt ainakin kymmenestä eri suvusta. Yleisemmin termillä zooksantelli viitataan kaikkiin toisessa (meri)eliössä symbioottisena esiintyviin yhteyttäviin leviin. Tällaisia leviä on panssarilevien lisäksi myös muun muassa nielulevien ja piilevien ryhmissä, ja niiden isäntiin kuuluu korallien ohella simpukoita, merietanoita, meduusoita ja toisia protisteja kuten huokoseläimiä. Symbioosissa levä tarjoaa yhteyttämistuotteita isännälleen, isäntä taas suojaa, sijaintipaikan sopivassa valossa ja yhteyttämiseen tarvittavia ravinteita. Valontarpeen takia zooksantelleja on vain sellaisissa koralleissa, jotka ovat alle sadan metrin syvyydessä. == Lähteet == Luokka:Chromalveolata Luokka:Levät
Live at Leeds

Live at Leeds on The Whon toukokuussa 1970 julkaistu livealbumi. Albumin materiaali piti alun perin äänittää kahdessa konsertissa Englannissa. Ensimmäinen äänitys tehtiin Leedsin yliopistolla 14. helmikuuta 1970, ja toinen Hullissa päivää myöhemmin. Hullin konsertissa John Entwistlen bassokitaran äänitys kuitenkin epäonnistui, ja albumin kaikki materiaali jouduttiin ottamaan pelkästään Leedsin konsertista. Live at Leedsin alkuperäinen vinyylipainos sisälsi ainoastaan kuusi kappaletta, kun taas vuonna 1995 julkaistu remasteroitu CD-versio sisälsi yhteensä neljätoista kappaletta. Vuonna 2003 julkaistu Deluxe Edition sisältää bonuslevyn, Tommy- rockoopperan live-esityksen. ==Kappaleet== ===Alkuperäinen vinyylipainos (1970)=== A-puoli # # # # B-puoli # * # ===Uusintapainos (Polydor 1995)=== # # # # # # # # # # # # # # ===Deluxe edition (2001)=== ====CD 1==== #Heaven and Hell (John Entwistle) #I Can't Explain (Pete Townshend) #Fortune Teller (Naomi Neville) #Tattoo (Townshend) #Young Man Blues (Mose Allison) #Substitute (Townshend) #Happy Jack (Townshend) #I’m a Boy (Townshend) #A Quick One, While He’s Away (Townshend) #Summertime Blues (Eddie Cochran/Jerry Capehart) #Shakin’ All Over (Johnny Kidd aka Fred Heath) #My Generation (Townshend) #Magic Bus (Townshend) ====CD 2 (Tommy-live)==== #Overture (Townshend) #It’s a Boy (Townshend) #1921 (Townshend) #Amazing Journey (Townshend) #Sparks (Townshend) #Eyesight to the Blind (Sonny Boy Williamson) #Christmas (Townshend) #The Acid Queen (Townshend) #Pinball Wizard (Townshend) #Do You Think It's Alright? (Townshend) #Fiddle About (Entwistle) #Tommy, Can You Hear Me? (Townshend) #There’s a Doctor (Townshend) #Go to the Mirror (Townshend) #Smash the Mirror (Townshend) #Miracle Cure (Townshend) #Sally Simpson (Townshend) #I’m Free (Townshend) #Tommy’s Holiday Camp (Keith Moon) #We’re Not Gonna Take It (Townshend) ==Kokoonpano== *Roger Daltrey – laulu, huuliharppu *John Entwistle – bassokitara, laulu *Keith Moon – rummut *Pete Townshend – kitara, laulu ==Lähteet== Luokka:Vuoden 1970 konserttitallenteet Luokka:The Whon albumit
Saint-Domingue

Saint-Domingue oli Ranskan siirtomaa vuodesta 1659 vuoteen 1804, jolloin siitä tuli itsenäinen valtio tainonkielisellä nimellä Haiti. Saint-Domingue on ranskalainen muoto espanjankielisestä nimestä Santo Domingo tai San Domingo. Espanja hallitsi koko Hispaniolaa eli nykyistä Haitin saarta vuodesta 1490 aina 1600-luvulle asti, jolloin ranskalaiset merirosvot alkoivat pystyttää tukikohtia saaren länsiosiin. Ryswickin rauhassa vuonna 1697 Espanja tunnusti saaren läntisen kolmanneksen ranskalaisen hallinnon. Saint-Dominguesta kehittyi ranskalaisten hallussa erittäin vauras siirtomaa. Yksi vaurauden perusta olivat orjat, joita tuotiin tuhatmäärin Afrikasta. Ranskan vallankumouksen aattona Saint-Dominguessa oli noin 500 000 mustaihoista orjaa, 32 000 vapaata valkoihoista ja 28 000 värillistä. Kun vallankumoukselliset olivat vaatineet Ranskassa kaikkien ihmisten tasa-arvoisuutta, Saint-Dominguen mustaihoiset nousivat kapinaan ja plantaasien omistajien piti paeta. Monimutkaiset sosiaaliset ja poliittiset paineet purkautuivat kapinaliikkeinä, joissa eri ryhmät etsivät oikeutta ja tasa-arvoa vuodesta 1791 alkaen. 1\. tammikuuta 1804 Haitista tuli itsenäinen tasavalta. Saint-Dominguessa alkanut kapina siirtomaahallintoa ja orjuutta vastaan oli ensimmäinen mustien johtama liike, joka tuloksena oli itsenäinen, mustien johtama valtio. ==Lähteet== *Haitin 200-vuotisjuhlan sivut *Kooste Haitin historiasta ==Aiheesta muualla== Luokka:Haitin historia Luokka:Ranskan historia Luokka:Entiset siirtomaat Pohjois-Amerikassa
Universität der Künste Berlin

Universität der Künste Berlin, Berliinin taideyliopisto, usein vain UdK (aikaisemmalta nimeltään Hochschule der Künste Berlin), on Berliinissä toimiva monipuolinen taidealan yliopisto, yksi maailman suurimmista taidealan oppilaitoksista. Se syntyi vuonna 1975, kun kuvataiteen korkeakoulu sekä musiikki- ja teatterikorkeakoulu yhdistettiin. Koulun juuret ovat vuonna 1969 perustetussa saksalaisessa taideakatemiassa. Yliopistossa on neljä tiedekuntaa: kuvataiteet, arkkitehtuuri, media ja muotoilu sekä musiikki ja näyttämötaiteet. ==Lähteet== ==Aiheesta muualla== *Yliopiston verkkosivut Luokka:Berliini Luokka:Saksan yliopistot Luokka:Saksalaiset kuvataideoppilaitokset
Jaakko Kolmonen

Jaakko Reino Kolmonen (2. toukokuuta 1941 Juankoski – 3. syyskuuta 2016 Helsinki)Kuolinilmoitus. Helsingin Sanomat 17.9.2016. s. C19 oli suomalainen keittiömestari. Hän toimi vuodesta 1962 alkaen ruoanlaiton opettajana monissa alan ammattikouluissa ja kotitalousopettajien toimipisteissä. Erityisesti hänet tunnetaan lukuisista ruoka-aiheisista televisio-ohjelmista, kuten Maukasta mutkattomasti, Patakakkonen ja Asia on pihvi, joita hän juonsi ensin aisaparinsa Veijo Vanamon kanssa. Kolmoselle myönnettiin vuonna 1991 Suomen Leijonan Ritarikunnan ansioristi sekä Valtion tiedonjulkistamispalkinto vuonna 1988. Jaakko Kolmonen toimi myös Suomen Keittiömestarit ry:n aktiivijäsenenä ja asiantuntijana. Kolmonen sai opetusneuvoksen arvonimen vuonna 2007. Jaakko Kolmosen poika Petri Kolmonen tunnetaan myös kokkina, joka on valmistunut Ravintolakoulu Perhosta. Hän on voittanut muun muassa kalankäsittelyn Suomen mestaruuden. Hän toimi isänsä kanssa useissa ruoka-aiheisissa tapahtumissa nimellä Kokki Kolmoset. Nykyisin Petri Kolmonen toimii Lauttasaaressa K-Supermarketin kauppiaana.http://tupalo.com/en/helsinki/k-supermarket-west- best-petri-kolmonen-oy Kolmonen julkaisi lähes 40 ruoka-aiheista teosta. Hänen tunnusmerkkinään pidetään niin sanottua Väinämöisen lakkia. Jaakko Kolmonen vastusti sokerin, suolan ja kovien rasvojen käyttöä suomalaisessa ruokavaliossa. Hän kirjasi syöneensä vuosina 1964–2011 keskimäärin 270 ruisleipää vuodessa. Kolmonen kuoli äkilliseen sairauteen syyskuussa 2016. == Teoksia == * * * * * == Lähteet == == Aiheesta muualla == * Kotisivut (arkistoitu) * Jaakko Kolmonen Ylen Elävässä arkistossa * Jaakko Kolmosella riittää elämäntehtävää: Ristiretkellä puhtaan ruuan puolesta (Risto Rasilainen, KD 8.11.2007) * Superfood, lähiruoka ja extreme? Jaakko Kolmonen teki niitä jo 30 vuotta sitten (Jarmo Raivio, Suomen kuvalehti 27.3.2013) * Jaakko Kolmosen muistokirjoitus Helsingin Sanomissa Luokka:Keittokirjailijat Luokka:Suomalaiset kokit Luokka:Suomalaiset televisiokasvot Luokka:Suomalaiset tietokirjailijat Luokka:Vuonna 1941 syntyneet Luokka:Vuonna 2016 kuolleet
Glaukos

Glaukos (, ) viittaa kreikkalaisessa mytologiassa useaan eri mieshahmoon: * Glaukos, merenjumala * Glaukos, Hippolokhoksen poika ja lyykialainen soturi Troijan sodassa * Glaukos, Korintin kuninkaan Sisyfoksen poika * Glaukos, Minoksen ja Pasifaen poika, jonka Polyidos herätti eloon kuolleista * Khioksen Glaukos, juotostaiteen keksijä ja ensimmäinen, joka osasi juottaa rautaa. Tarinan mukaan hän antoi kaikista Delfoin oraakkelille annetuista lahjoista katsotuimman arvoisen; hopeisen maljan raudasta juotetulla jalustallaHerodotos, Herodotoksen historia 1.25.2 (engl. käännös). == Muuta == * Gláfkos, antiikin Glaukos, joki Akhaiassa Kreikassa * Glaucus, kotilosuku, jonka ainoa laji on sinimerietana (Glaucus atlanticus). == Lähteet ==
Ardašir

Ardašir-nimellä hallitsi kolme Persian kuningasta: *Ardašir I, sassanidien dynastian perustaja; hallintovuodet 226–241 *Ardašir II, sassanidien kymmenes kuningas; hallintovuodet 379–383 *Ardašir III, sassanidien 24. kuningas; hallintovuodet 628–630